"شكسبير اخترع كام كلمة انجليزي شائعة؟"
كان الناس بتاخد وقت قد ايه عشان تلاقي إجابة السؤال ده من ١٥ سنة؟ ودلوقتي! تقدر تدور في Google وتلاقي الإجابة على طول!
Google هو أشهر محرك بحث على الإنترنت في العالم. اتعمل على ايد طالبين، Larry Page و Sergey Brin. اتقابلوا في ١٩٩٣، وقت ما كانوا بيدرسوا علوم الكمبيوتر في Stanford University في امريكا. كان حلمهم يعملوا حاجة تقدر تجاوب على أي سؤال في ثواني.
محركات البحث على النت في الوقت ده كانت بطيئة وبتظهر مواقع كتير ملهاش لازمة. في يناير ١٩٩٦، Page و Brin قرروا يعملوا محرك بحث أحسن وأسرع. كانوا شايفين إن النتايج لازم تعتمد على المواقع الأكتر شعبية.
محدش كان عايز يديهم فلوس للمشروع بتاعهم، فاستخدموا فلوسهم الشخصية. كمان استلفوا فلوس من العيلة والصحاب. وبعدين في ١٩٩٨، حد اداهم شيك بـ ١٠٠,٠٠٠ دولار، وبدأوا شركتهم الخاصة. أول مكتب ليهم كان في جراج صاحبهم. اسم الشركة Google، وهي كلمة جاية من الرياضيات. "google" هو رقم كبير جداً -- ١ وبعده مية صفر.
محرك بحث Google بسرعة بقى مستخدم من آلاف الناس في العالم كله عشان كان سريع وسهل ودقيق. مع ٢٠٠٢ بقى أكبر محرك بحث على النت. دلوقتي، Google جاوب على أسئلة أكتر من أي خدمة تانية على النت، من الرياضة للعلوم، ومن الموسيقى للطب. Google بيأمل إن في المستقبل كل معلومات العالم هتتحط على النت، عشان كل الناس تقدر تلاقي كل حاجة.
انهي عبارة مش صح حسب النص؟
دلوقتي محرك بحث Google مستخدم بشكل واسع في العالم. محرك بحث Google بقى الأكبر بعد ٢٠٠٢. Larry Page و Sergey Brin سموا Google على اسم المية صفر. خدمة محرك بحث Google مشهورة جداً.